ai4bharat/Pralekha huggingface dataset:
ஜல்சக்தி அமைச்சகம்
குடிநீரின் மாசுபாடு
தண்ணீர் என்பது மாநிலப் பட்டியலில் இருப்பதால் குடிநீர் விநியோகத் திட்டங்கள் தொடர்பாகத் திட்டமிடுதல், ஒப்புதல் அளித்தல், அமல்படுத்துதல் ஆகியவை மாநில/யூனியன் பிரதேச அரசுகளின் அதிகார வரம்புக்குள் உள்ளன. அனால், 2024க்குள் நாடு முழுவதும் ஊரகக் குடும்பங்கள் அனைத்திற்கும் போதிய அளவுக்கு, தரமானக் குடிநீர் வழங்கும் குழாய் இணைப்புக்காக முந்தைய தேசிய ஊரகக் குடிநீர் திட்டம் மாநில அரசுகளுடன் இணைந்து ஜல் ஜீவன் இயக்கம் என மத்திய அரசால் 2019 ஆகஸ்டிலிருந்து அமலாக்கப்படுகிறது.
மாநிலங்கள் / யூனியன் பிரதேசங்கள் அறிக்கையின்படி, நாட்டில் உள்ள 16.97 லட்சம் கிராமப்புற குடியிருப்புகளில், குடிநீரில் உள்ள ஆர்சனிக், ஃபுளூரைடு, இரும்பு, உப்புத்தன்மை, நைட்ரேட் மற்றும் கன உலோகங்கள் ஆகியவற்றின் மாசுபாட்டால் குடிநீரின் தரம் பாதிக்கப்பட்ட குடியிருப்புகளின் எண்ணிக்கை, 25,716  மட்டுமே.
ஜல் சக்தி இயக்கத்தின் தொடக்கத்திலிருந்தே நீர் பாதுகாப்பு முக்கிய முன்னுரிமைகளில் ஒன்றாக உள்ளது. இந்த விதிமுறைகளின்படி பாதுகாப்பான குடிநீர் விநியோகத்தை கண்டிப்பாக உறுதி செய்ய மாநிலங்கள் அறிவுறுத்தப்பட்டுள்ளன. மாநில அளவில் நீரின் தரம் குறித்த நடவடிக்கையை எளிதாக்க ஜல் சக்தி இயக்கம் பல்வேறு நடவடிக்கைகளை மேற்கொண்டுள்ளது.
இந்தத் தகவலை ஜல் சக்தித் துறை இணையமைச்சர் திரு பிரஹலாத் சிங் படேல் மாநிலங்களவையில் இன்று எழுத்துபூர்வமாக அளித்த பதிலில் தெரிவித்தார்.
AP/SMB/IDS
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய மோட்டார் வாகன விதிகள் 1989இன் விதி 32 மற்றும் 81-இன் கீழ் கட்டாயமான விஷயங்களாகக் குறிப்பிடப்படும் கட்டணம் செலுத்தலுக்கான கால அவசாகம் நீட்டிப்பு, செல்லத்தக்க கட்டணம் செலுத்தும் அவகாசம் நீட்டிப்புக்கு அறிவிக்கை.
கோவிட்-19 நோய்த் தாக்குதலை அடுத்து, மத்திய உள்துறை அமைச்சகம் 24 மார்ச் 2020 தேதியிட்டு வெளியிட்ட 40-3/2020-DM-I-இன் படியான மற்றும் அதன் தொடர்ச்சியாக செய்த திருத்தங்களில் கூறப்பட்டுள்ள வழிகாட்டுதல்களின் தொடர்ச்சியாக, மத்திய மோட்டார் வாகன விதிகள் 1989 மற்றும் மோட்டார் வாகனங்கள் சட்டம் 1988 தொடர்பாக ஆவணங்களின் செல்லத்தக்க காலத்தை நீட்டிப்பது தொடர்பாக, சாலைப் போக்குவரத்து மற்றும் நெடுஞ்சாலைகள் துறை அமைச்சகம் 30 மார்ச் 2020 தேதியிட்டு ஓர் அறிவுறுத்தலை வெளியிட்டது. 2020 பிப்ரவரி 1 க்குப் பிறகு காலாவதியான அல்லது 2020 ஜூன் 30 வரையிலான காலத்திற்குள் காலாவதியாகும், ஆவணங்களின் செல்லத்தக்க காலத்தைப் பொருத்த வரையில், அவை 2020 ஜூன் 30 வரையில் செல்லும் என எடுத்துக் கொள்ளுமாறு இந்த விதிகளை அமல் செய்யும் அதிகாரிகளுக்கு அறிவுறுத்தப்பட்டுள்ளது.
மத்திய மோட்டார் வாகன விதிகள் 1989 விதி 32 மற்றும் 81இன் கீழ் கட்டாயமாக்கப்பட்ட பல்வேறு கட்டணங்கள் / தாமதக் கட்டணங்களைச் செலுத்துவதில் குடிமக்களுக்குச் சிரமங்கள் இருப்பதாக அரசின் கவனத்துக்கு வந்துள்ளது. முடக்கநிலை அமல் காரணமாகவும், அரசுப் போக்குவரத்துத் துறை அலுவலகங்கள் மூடப்பட்டிருப்பதாலும் இந்த நிலை உள்ளது. சில நேர்வுகளில் சர்வீஸ் அல்லது புதுப்பித்தலுக்கு ஏற்கெனவே கட்டணம் செலுத்தப்பட்டு, முடக்கநிலை காரணமாக, அந்த செயல்பாடு முழுமை பெறாமல் உள்ளன. மேலும், ஆர்.டி.ஓ. அலுவலகங்கள் மூடியிருப்பதால் கட்டணங்களை செலுத்துவதில் குடிமக்களுக்கு சிரமங்கள் இருக்கின்றன.
கோவிட்-19 காலத்தில் குடிமக்களுக்கு உதவும் நோக்கில், புதுப்பித்தல் உள்ளிட்ட விஷயங்களுக்காக 2020 பிப்ரவரி 1 ஆம் தேதிக்குப் பிறகு கட்டணங்கள் செலுத்தப்பட்டு, முடக்கநிலை சூழலில் செயல்பாடு பூர்த்தி செய்ய முடியாமல் உள்ள நேர்வுகளில், அந்தக் கட்டணம் தொடர்ந்து செல்லத்தக்கதாகவே இருக்கும் என்று அமைச்சகம் அறிவுறுத்தியுள்ளது. மேலும் 2020 பிப்ரவரி 1 முதல் முடக்கநிலை முடியும் காலம் வரையில் கட்டணங்கள் செலுத்துவதில் தாமதம் ஏற்பட்டால், 2020 ஜூலை 31 வரையில் அதற்காக கூடுதல் அல்லது தாமதக் கட்டணம் எதுவும் வசூலிக்கப்படாது என்றும் அறிவுறுத்தலில் தெரிவிக்கப்பட்டுள்ளது.
வணிகம் மற்றும் தொழில்துறை அமைச்சகம்
தேசிய ஸ்டார்ட்அப் விருதுகள் 2023-க்கு விண்ணப்பிக்க கடைசி தேதி 2023 ஜூன், 15 வரை நீட்டிக்கப்பட்டுள்ளது
மத்திய வர்த்தகம் மற்றும் தொழில்துறை அமைச்சகத்தின் கீழ் தொழில்துறை மேம்பாடு மற்றும் உள்நாட்டு வர்த்தக மேம்பாட்டுத்துறை தேசிய ஸ்டார்ட்அப் விருதுகளை 2020-ல் அறிமுகம் செய்தது. தேசிய ஸ்டார்ட்அப் விருதுகள் 2023-க்கான விண்ணப்பங்கள் 2023, ஏப்ரல் 1 முதல் பெறப்பட்ட நிலையில் அதை சமர்ப்பிப்பதற்கான கடைசி நாள் 2023, ஜூன் 15 வரை நீட்டிக்கப்பட்டுள்ளது.
தேசிய ஸ்டார்ட்அப் விருதுகள் 2023-க்கான விண்ணப்பங்களை சமர்ப்பிக்க கடைசி தேதி நீட்டிக்கப்பட்டதன் மூலம் துடிப்பான தொழில்முனைவோர் தங்களது புதுமை கண்டுபிடிப்புகள் தீர்வுகளை எடுத்துக் காட்டுவதற்கு கூடுதல் கால அவகாசம் கிடைத்துள்ளது.
தொழில்துறை மேம்பாடு மற்றும் உள்நாட்டு வர்த்தகத்துறை, ஸ்டார்ட்அப் விருதுகளைப் பெறுவோருக்கு தலா ரூ.10 லட்சம் ரொக்கப் பரிசு அளிக்கவுள்ளது. தேசிய ஸ்டார்ட்அப் விருதுகள் 2023ல் இறுதிச் சுற்றில் பங்கேற்றவர்கள் மற்றும் வெற்றியாளர்கள், முதலீட்டாளர்கள் மற்றும் அரசு கட்டமைப்புகளை அணுகுதல், ஆலோசனை நிகழ்ச்சிகள், சர்வதேச சந்தை வாய்ப்புகள், பெறுநிறுவனங்கள் மற்றும் யூனிகான் ஆகிய நிறுவனங்களுடனான தொடர்பு ஆகிய பயன்களைப் பெறுவார்கள்.
ஆர்வமுடையவர்கள் தேசிய ஸ்டார்ட்அப் விருதுகளுக்கான அதிகாரப்பூர்வ இணையதளத்தில் தங்களது விண்ணப்பங்களை 2023, ஜூன் 15-க்குள் அனுப்பிவைக்குமாறு கேட்டுக் கொள்ளப்படுகின்றனர்.
மேலும் விவரங்களுக்கு https://www.startupindia.gov.in/ என்ற இணையதளத்தை அணுகவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1928931
பொருளாதார விவகாரங்களுக்கான மத்திய அமைச்சரவைக் குழு
மண் வளத்திற்கு புத்துயிரூட்டல், உணவுப் பாதுகாப்பு, நீடித்த, நிலையான சுற்றுச்சூழலை மேம்படுத்துதல் மற்றும் விவசாயிகள் நலனைப் பாதுகாக்க மத்திய அரசின் பிரத்யேக அறிவிப்பு
மண் வளத்திற்கு புத்துயிரூட்டல், உணவுப் பாதுகாப்பு, நீடித்த, நிலையான சுற்றுச்சூழலை மேம்படுத்துதல் மற்றும் விவசாயிகள் நலனைப் பாதுகாக்க பிரத்யேக அறிவிப்புகளை மத்திய அரசு வெளியிட்டுள்ளது. விவசாயிகளுக்கு ரூ.3,70,128 கோடி செலவிலான புத்தாக்கத் திட்டங்களைக் கொண்ட பிரத்யேக தொகுப்பிற்கு, பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக்குழு  இன்று  ஒப்புதல் அளித்துள்ளது. நிலையான வேளாண்மையை முன் நிறுத்துவதன் மூலம் விவசாயிகளின் பொருளாதார மேம்பாடுட்டிற்கும், ஒட்டுமொத்த நலனுக்கும் இந்தத் திட்டங்கள் முக்கியத்துவம் அளிக்கும். இந்த முன்னெடுப்புகள் விவசாயிகளின் வருமானத்தை ஊக்குவிப்பதுடன், இயற்கை வேளாண்மையை வலுப்படுத்தி, மண் வளத்தைப் புத்துயிர் பெறச்செய்து உணவுப் பாதுகாப்பை உறுதி செய்ய பெரிதும் உதவும்.
இதேபோல் யூரியா மானியத்திட்டத்தைத் தொடர சிசிஇஏ ஒப்புதல் அளித்துள்ளது. இதன்படி 45 கிலோ எடை கொண்ட யூரியா மூட்டை ரூ.242-க்கு விவசாயிகளுக்கு கிடைப்பது உறுதி செய்யப்படும். 45 கிலோ எடை கொண்ட யூரியா மூட்டையின் சந்தை விலை ரூ.2,200 ஆகும். உள்நாட்டு யூரியா உற்பத்தியை அதிகரிக்க யூரியா மானியத் திட்டத்தை தொடர்வது நல்ல பலனைக் கொடுக்கும். இதற்கு ஏதுவாக அடுத்த 3 ஆண்டுகளுக்கு  யூரியா மானியத்திட்டத்திற்கு ரூ.3,68,676 கோடி ஒதுக்கப்பட்டுள்ளது.
2025-26-ஆம் நிதியாண்டில் 195 லட்சம் மெட்ரிக் டன் யூரியாவை உற்பத்தி செய்யும் திறன் கொண்ட 8 நானோ யூரியா ஆலைகள் திறக்க அனுமதி அளிக்கப்பட்டுள்ளது.
இதே போல் மண் வளத்தை மேம்படுத்தி புத்துயிரூட்ட புத்தாக்க நடைமுறைகளைக் கொண்ட தொகுப்பிற்கும் இன்று ஒப்புதல் அளிக்கப்பட்டுள்ளது. இதன்படி விவசாயக் கழிவுகளிலிருந்து வருமானத்தை ஈட்ட வகை செய்யும் சந்தை வளர்ச்சி உதவித் திட்டத்திற்கு ரூ.1,451 கோடி ஒப்புதல் அளிக்கப்பட்டுள்ளது. பயோ-கேஸ் ஆலைகள் மற்றும் உயர் அழுத்த பயோ-கேஸ்
ஆலைகளை கோபர்தன் திட்டத்தின் கீழ் அமைத்து இயற்கை உரங்களையும், பாஸ்பேட் ஊட்டச்சத்துமிக்க பூச்சிக்கொல்லி மருந்துகளையும் தயாரிக்க ஒப்புதல் அளிக்கப்பட்டுள்ளது.
நாட்டிலேயே முதல் முறையாக கந்தகப் பூச்சுக் கொண்ட யூரியாவை அறிமுகம் செய்யும் முயற்சிக்கும் ஒப்புதல் அளிக்கப்பட்டுள்ளது. இதன் மூலம் மண்ணின் கந்தகக் குறைப்பாட்டை நீக்குவதுடன் மண் வளத்தைப் பாதுகாத்து விவசாயிகளின் செலவும் குறைக்கப்படும். இந்த யூரியா தற்போது பயன்படுத்தப்பட்டு வரும் வேப்பம் பூச்சு யூரியாவைவிடக் குறைந்த செலவிலானது. இதன் மூலம் விவசாயிகளின் உரத்திற்கான செலவு குறைவதுடன், உற்பத்தியை அதிகரித்து அவர்களின் வருமானத்தையும் மேம்படுத்த முடியும்.
நாடு முழுவதும் இயக்கப்பட்டு வரும் பிரதமரின் கிசான் சம்ருதி மையங்களின் எண்ணிக்கை தற்போது ஒரு லட்சத்தை எட்டியுள்ளது. விவசாயிகளுக்கு தேவையான உரங்கள், விதைகள் உள்ளிட்ட அனைத்து வேளாண் பொருட்களும் இந்த மையங்களில் கிடைக்கும்.
----
AP/ES/KPG/KRS
(
பொருளாதார விவகாரங்களுக்கான மத்திய அமைச்சரவைக் குழு
2021-26-க்கான பிரதமரின் வேளாண் பாசனத் திட்ட அமலாக்கத்திற்கு அமைச்சரவை ஒப்புதல் அளித்துள்ளது
மாநிலங்களுக்கான மத்திய உதவி ரூ.37,454 கோடி உட்பட ரூ.93,068 கோடி ஒதுக்கீடு
பிரதமர் திரு நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான அமைச்சரவைக் குழு, ரூ.93,068 கோடி நிதி ஒதுக்கீட்டுடன், 2021-26-க்கான பிரதமரின் வேளாண் பாசனத் திட்ட அமலாக்கத்திற்கு ஒப்புதல் அளித்துள்ளது.
மாநிலங்களுக்கு மத்திய அரசின் உதவியாக ரூ.37,454 கோடி வழங்கவும், அமைச்சரவைக் குழு ஒப்புதல் அளித்துள்ளது. பிரதமரின் வேளாண் பாசனத் திட்ட காலத்தில், 2016-21 பாசன மேம்பாட்டிற்காக மத்திய அரசால் கடன் வழங்க ரூ.20,434.56 கோடிக்கும் ஒப்புதல்அளிக்கப்பட்டுள்ளது.
மத்திய அரசின் சிறப்புத் திட்டமான விரைவுப்படுத்தப்பட்ட பாசனப்பயன் திட்டம் நிதியுதவி வழங்குவதை நோக்கமாகக் கொண்டது. இந்தத் திட்டத்தின் கீழ் 2021-26 காலத்தில் கூடுதலாக 13.88 லட்சம் ஹெக்டேர் பாசன வசதி பெறும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1781719
-----
(
நிதி அமைச்சகம்
15-வது நிதி ஆணையத்தின் காலத்தை நவம்பர் 30, 2019 வரை நீடிக்க மத்திய அமைச்சரவை ஒப்புதல்
15-வது நிதி ஆணையத்தின் காலத்தை நவம்பர் 30, 2019 வரை நீடிக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சீர்திருத்தங்களுக்கான பல்வேறு நிதி கணிப்புகள் குறித்த ஒப்பிடக்கூடிய பல்வேறு மதிப்பீடுகளை ஆராயுதல் மற்றும் 2020-2025 காலத்திற்கான ஆணையத்தின் பரிந்துரைகளை இறுதி செய்தல் ஆகியவற்றிற்கு இந்த கால நீடிப்பு வழி வகுக்கும்.
புதிய மற்றும் புதுப்பிக்கத்தக்க எரிசக்தி அமைச்சகம்
தேசிய உயிரி எரிசக்தித் திட்டத்திற்கு மத்திய புதிய மற்றும் புதுப்பிக்கத்தக்க எரிசக்தி அமைச்சகம் முன்முயற்சி
மத்திய புதிய மற்றும் புதுப்பிக்கத்தக்க எரிசக்தி அமைச்சகம் தேசிய உயிரி எரிசக்தித் திட்டத்தை 2022 நவம்பர் 2-ம் தேதி அன்று அறிவிக்கையாக வெளியிட்டது. இத்திட்டத்தை இரண்டு கட்டங்களாக செயல்படுத்த பரிந்துரைக்கப்பட்டது. ரூ.1,715 கோடி மதிப்பிலான பட்ஜெட் ஒதுக்கீட்டில் முதல் கட்டத் திட்டத்திற்கு ரூ.858 கோடி ஒதுக்கீடு செய்யப்பட்டுள்ளது. மின்சார உற்பத்தி, உயிரி எரிவாயு உள்ளிட்ட பல்வேறு அம்சங்களைக் கொண்ட திட்டத்திற்கு மத்திய நிதி உதவி வழங்கப்படுகிறது. கிராமப்புறங்களில் ஏராளமாகக் கிடைக்கும் சாண எரிவாயுவைக் கொண்டு இத்திட்டத்தை செயல்படுத்த உத்தேசிக்கப்பட்டுள்ளது.
இத்திட்டத்தின் முக்கிய நோக்கம் கழிவை எரிசக்தியாக மாற்றுவது, உயிரி எரிபொருள் திட்டம், சாண எரிவாயு திட்டம் ஆகியவையாகும்.
மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
அறிவியல் மற்றும் தொழில்நுட்பத்துறை
லடாக் இமயமலைப்பகுதியில் சுமார் 35 மில்லியன் ஆண்டுகள் பழமையான அரியவகை பாம்பு புதைபடிமத்தை விஞ்ஞானிகள் கண்டுபிடித்துள்ளனர்
லடாக் இமயமலைப்பகுதியின் மொலாஸ் படிமங்களில் இருந்து ஒரு மேட்சோயிடே என்னும் அரியவகை பாம்பின் புதைபடிமத்தை விஞ்ஞானிகள் முதன்முறையாக கண்டுபிடித்துள்ளனர். முன்பு எண்ணியிருந்ததை விட, மிக நீண்ட காலத்திற்கு முன்பு துணைக்கண்டத்தில் இந்த பாம்பு இருந்திருக்க வேண்டும் என்பதை இது காட்டுகிறது.
மட்சோயிடே என்பது அழிந்துபோன நடுத்தர அளவு முதல் பிரம்மாண்டமான அளவு கொண்ட பாம்பு வகையாகும். இது முதலில் கிரெட்டேசியஸின் பிற்பகுதியில் தோன்றி, பின்னர் கோண்ட்வானன் நிலப்பகுதிகளில் பரவியதாக கருதப்படுகிறது.
உலகளாவிய காலநிலை மாற்றங்கள் மற்றும் ஈசீன்-ஒலிகோசீன் எல்லையில் உள்ள முக்கிய உயிரியல் மறுசீரமைப்பு , இந்தியாவில் இந்த முக்கியமான பாம்புகளின் அழிவுக்கு காரணமாக இருக்கவில்லை என்பது தெரியவந்துள்ளது.
புதிதாக கண்டுபிடிக்கப்பட்டுள்ள இந்த பாம்பின் மாதிரி அறிவியல் மற்றும் தொழில்நுட்பத் துறையின் தன்னாட்சி நிறுவனமான வாடியா நிறுவனத்தின் களஞ்சியத்தில் வைக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825096
பிரதமர் அலுவலகம்
உலக வானொலி தினத்தை முன்னிட்டு பிரதமர் வாழ்த்து
உலக வானொலி தினத்தை முன்னிட்டு அனைத்து வானொலி ரசிகர்களுக்கும் உலகெங்கும் உள்ள வானொலிகளில் பணிபுரிபவர்களுக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
“அனைவருக்கும் உலக வானொலி தின வாழ்த்துகள். அனைத்து வானொலி ரசிகர்களுக்கும் வானொலியை என்றும் துடிப்புடன் செயல்பட கூடிய ஊடகமாக வைத்துக்கொண்டிருக்கும் வானொலி பணியாளர்களுக்கும் எனது வாழ்த்துகள்
நாம் மற்றவர்களுடன் உரையாடவும், கற்றுக்கொள்ளவும் தொடர்புகொள்ளவும் வானொலி அற்புதமான வழி. எனது “மன் கீ பாத்”  நிகழ்ச்சி இந்தியாவின் அனைத்து பகுதி மக்களிடமும் என்னை கொண்டு சேர்த்தது.
அனைத்து “மன் கீ பாத்”  நிகழ்ச்சிகளையும் narendramodi.in/mann-ki-baat என்ற இணைய தளத்தில் கேட்கலாம்” என்று தனது செய்தியில் பிரதமர் குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
ஆந்திர கடற்கரைக்கு அப்பால் தமிழ்நாட்டைச் சேர்ந்த 9 மீனவர்கள் இந்திய கடலோர காவல் படையினரால் மீட்கப்பட்டனர்
வெற்றிகரமான தேடுதல் மற்றும் மீட்பு நடவடிக்கை மூலம் இந்திய கடலோர காவல் படையின் கப்பல் பிரியதர்ஷினி, கடல் மற்றும் வான்வழி ஒருங்கிணைப்புடன் 2022 மார்ச் 29 அன்று தமிழகத்தைச் சேர்ந்த 9 மீனவர்களை மீட்டுள்ளது.
2022 மார்ச் 13 அன்று சென்னையில் இருந்து மீன்பிடி படகில் மீன்பிடிக்க சென்றபோது மார்ச் 25 அன்று படகில் தொழில்நுட்பக் கோளாறு ஏற்பட்டது. இதனால் கடலில் 95 நாட்டிகள் மைல் தூரம் படகு சென்று விட்டது. இதையடுத்து மீனவர்களின் உடனடி உதவிக்காக கடலோர காவல் படையின் கப்பல் பிரியதர்ஷினி அந்தப் பகுதிக்கு செல்லுமாறு பணிக்கப்பட்டது. இந்தக் கப்பலின் வீரர்கள் படகுக்கு தேவையான தொழில்நுட்ப உதவிகளை அளித்து படகை சீர்செய்தனர். இதனால் படகுடன் 9 மீனவர்களும் மீட்கப்பட்டனர்.
இந்த மீட்புப் பணியின்போது கடலோர காவல் படை அதிகாரிகள் படகின் உரிமையாளர் மற்றும் மீன்வளத்துறை அதிகாரிகளுடன் தொடர்ச்சியாக தொடர்பில் இருந்தனர். கடலுக்கு மீன்பிடிக்க செல்லும்போது தனியாக செல்லாமல் குழுவாக படகுகளில் பயணம் செய்வது கடலில் பாதுகாப்புக்கு உதவியாக இருக்கும் என்று அறிவுறுத்தப்பட்டுள்ளது. மேலும் உயிர்க் காக்கும் மற்றும் தகவல் தொடர்புக்கான கருவிகளையும் படகுகளில் வைத்திருக்குமாறும் யோசனை தெரிவிக்கப்பட்டுள்ளதாக சென்னையில் உள்ள பாதுகாப்புப் பிரிவின் மக்கள் தொடர்பு அலுவலர் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
சிறு,குறு, நடுத்தரத் தொழில் நிறுவனங்களுக்கு உதவியை வழங்குவதற்கு உகந்த வகையில் வங்கியல்லாத நிதிநிறுவனங்களை வலுப்படுத்த நேரடி அந்நிய முதலீட்டைக் கவர்ந்திழுப்பது குறித்தும் சிந்திக்கலாம் – திரு. நிதின் கட்காரி
சிறு, குறு, நடுத்தரத் தொழில் நிறுவனங்கள் மீது கொரொனோ பெருந்தொற்றுத் தாக்கம் குறித்து விவாதிப்பதற்கென தோல் ஏற்றுமதிக்கான கவுன்சில், இந்தியத் தொழில் வணிகக் கூடமைப்பு  வங்கி சாரா நிதி நிறுவனங்கள்  வர்த்தகம் மற்றும் தொழில்துறைக்கான ஐஎம்சி கழகம்  ஆகியவற்றின் பிரதிநிதிகளுடன் சிறு, குறு, நடுத்தரத் தொழில் நிறுவனங்கள் மற்றும் சாலைப்போக்குவரத்து மற்றும் நெடுஞ்சாலை ஆகிய துறைகளுக்கான மத்திய அமைச்சர் திரு. நிதின் கட்கரி இன்று காணொளிக் காட்சியின் மூலம் கலந்துரையாடலை மேற்கொண்டார்.
தற்போது நிலவி வரும் பொருளாதார உறுதியற்ற தன்மையை சமாளிக்க நிறு குறு, நடுத்தரத் தொழில் நிறுவனங்கள் துறைக்கு மிகவும் தேவையான உத்வேகத்தை வழங்கும் நோக்கத்துடன் அரசாங்கம் சிறப்புப் பொருளாதார உதவிகளுக்கான தொகுப்பு: சுயசார்பு மிக்க இந்தியா திட்டம் ஆகியவற்றை அறிவித்துள்ளது என்று அமைச்சர் குறிப்பிட்டார். இத்துறைக்காக அறிவிக்கப்பட்ட பல்வேறு ஆதரவு நடவடிக்கைகள் குறித்து அவர் மேலும் விளக்கினார். இந்தத் துறைக்கு தேவையான ஆதரவை வழங்க சிறு, குறு, நடுத்தரத் தொழில் நிறுவனங்கள் குறித்த வரையறையில் மாற்றங்கள் உள்ளிட்டு, தொடர்புடைய பங்குதாரர்களிடமிருந்து முதலீடு மற்றும் வருவாய் வரம்பு அடிப்படையிலான உள்ளீடுகளை அதிகரிப்பதன் மூலம் நடுத்தர நிறுவனங்களின் வரையறை மேலும் திருத்தப்பட்டுள்ளது என்றும் அவர் மேலும் கூறினார்.
தோல் ஏற்றுமதிக்கான கவுன்சிலின் பிரதிநிதிகளிடையே அமைச்சர் உரையாற்றுகையில், ஆக்ரா சுற்றுவழிச் சாலைக்கு அருகில் தோல் தொழில் நிறுவனங்களுக்கான வளாகம் ஒன்றை உருவாக்குவதற்கான முன்வரைவை சமர்ப்பிக்கலாம் என்று குறிப்பிட்டார். இந்தத் தொழில் மையங்கள் அறிவார்ந்த நகரங்களாக, அறிவார்ந்த கிராமங்களாக, இதர கட்டுமான வசதிகளைக் கொண்டவையாக உருவாகும் என்பதோடு ஆக்ராவில் உள்ள தோல் தொழிலில் பணியாற்றுவோருக்கும் உதவி செய்வதாக அமையும். தோல் உற்பத்திப் பொருள்களை ஏற்றுமதி செய்ய தனியார் விமான நிறுவனங்களை பயன்படுத்திக் கொள்ள விமானப் போக்குவரத்து அமைச்சகத்திடமிருந்து ஒப்புதலைப் பெறவும் முயற்சிக்கலாம் என்றும் அவர் மேலும் குறிப்பிட்டார்.
பொருளாதார நடவடிக்கைகளை தொடர்ந்து மேற்கொள்ளும் அதே நேரத்தில் கொரோனா பெருந்தொற்றுக்கு எதிரான போராட்டமே இன்றைய தேவையாக உள்ளது என்றும் திரு. கட்காரி குறிப்பிட்டார். இந்தப் பெருந்தொற்று ஒருவகையில் நமக்கு நன்மை தருவதாகவும் கூட இருக்கலாம்; எனவே இந்த வாய்ப்பை நாம் பயன்படுத்திக் கொள்ள வேண்டிய தேவை உள்ளது என்றும் அமைச்சர் மேலும் குறிப்பிட்டார். இந்தப் பெருந்தொற்றுக் காலத்தில் முழுக் கவசங்களை பயன்படுத்துவது, முகக்கவசங்கள், கிருமிநாசினி திரவத்தைப் பயன்படுத்துதல் போன்றவற்றின் முக்கியத்துவத்தை வலியுறுத்திய அவர் சமூக ரீதியான விலகல் குறித்த விதிமுறைகளைப் பின்பற்றவேண்டும் என்றும் அறிவுறுத்தினார்.
(Visitor Counter : 126
பிரதமர் அலுவலகம்
சுவாமி விவேகானந்தரின் பிறந்த தினத்தையொட்டி பிரதமர் மரியாதை
சுவாமி விவேகானந்தரின் பிறந்தநாளையொட்டி பிரதமர் திரு நரேந்திர மோடி அவருக்கு மரியாதை செலுத்தியுள்ளார். சுவாமி விவேகானந்தரின் வாழ்க்கை எப்போதும் தேசபக்தி, ஆன்மிகம் மற்றும் கடின உழைப்பை ஊக்குவிக்கிறது என்று பிரதமர் கூறியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"சுவாமி விவேகானந்தரின் பிறந்தநாளில் அவருக்கு வணக்கம் செலுத்துகிறேன். அவரது வாழ்க்கை எப்போதும் தேசபக்தி, ஆன்மீகம் மற்றும் கடின உழைப்பை ஊக்குவிக்கிறது. அவரது சிறந்த எண்ணங்கள் மற்றும் லட்சியங்கள் நாட்டு மக்களுக்கு தொடர்ந்து வழிகாட்டும்."
நிலக்கரி அமைச்சகம்
நிலக்கரி பற்றாக்குறை இல்லை
நாட்டின் நிலக்கரி பற்றாக்குறை இல்லை என்று மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள்துறை அமைச்சர் திரு பிரல்ஹாத் ஜோஷி தெரிவித்துள்ளார்.
மக்களவையில் எழுத்து மூலம் அளித்த பதிலில் இதனைக் கூறியுள்ள அவர், 09.03.2022 நிலவரப்படி 26.5 மில்லியன் டன் நிலக்கரி இருப்பில் உள்ளதாக தெரிவித்துள்ளார். மேலும், கோல் இந்தியா நிறுவனம் மற்றும் சிங்கரேனி நிறுவனத்தில் 13.03.2022 நிலவரப்படி முறையே 47.95 மில்லியன் டன் மற்றும் 4.49 மில்லியன் நிலக்கரி உள்ளது என அவர் கூறியுள்ளார்.
பெருந்தொற்றுக் காரணமாக மின்சாரத் தேவை குறைந்த நிலையில், நிலக்கரி விநியோகம் பாதிக்கப்பட்டது. 2021 ஏப்ரல் ஒன்றாம் தேதி நிலவரப்படி கோல் இந்தியா நிறுவனத்தில் 99.33 மில்லியன் டன்னும், அனல் மின் நிலையங்களில் 28.66 மில்லியன் டன்னும் நிலக்கரி இருப்பில் இருந்தது.
ஊரடங்கு விலக்கிக் கொள்ளப்பட்ட நிலையில், மின்சாரத் தேவை உயர்ந்து இறக்குமதி நிலக்கரி அடிப்படையிலான மின் நிலையங்களில் குறைந்த அளவு மின் உற்பத்தி மற்றும் பலத்த மழை காரணமாக நிலக்கரி விநியோகத்தில் ஏற்பட்ட சில தடங்கல்கள் காரணமாக, 2021 அக்டோபர் நிலவரப்படி மின்நிலையங்களில் நிலக்கரி இருப்பு 7.2 மில்லியன் டன்னாக குறைந்தது. அதனைத் தொடர்ந்து நிலக்கரி விநியோகம் அதிகரித்த காரணத்தால் தற்போது நிலக்கரி உற்பத்தி முறைப்படுத்தப்பட்டுள்ளது.
நாட்டில் நிலக்கரி உற்பத்தியை அதிகரிக்க மத்திய அரசு பல்வேறு நடவடிக்கைகளை எடுத்து வருகிறது. 31.03.2021 நிலவரப்படி இந்தியாவில் 442 நிலக்கரி சுரங்கங்கள் இயங்கி வந்தன. 2021 நிதியாண்டின் உள்நாட்டு நிலக்கரி உற்பத்தி 716.08 மில்லியன் டன்னாக இருந்தது. வெளிநாடுகளிலிருந்து 215.25 மில்லியன் டன் நிலக்கரி இறக்குமதி செய்யப்பட்டது. மின் நிலையங்களில் மொத்த நுகர்வு 906.13 மில்லியன் டன்னாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1806583
பிரதமர் அலுவலகம்
ஹேமவதி நந்தன் பகுகுணா நினைவு அஞ்சல் தலையை பிரதமர் வெளியிட்டார்.
உத்திரப்பிரதேச முன்னாள் முதலமைச்சர், காலஞ்சென்ற திரு. ஹேமவதி நந்தன் பகுகுணா நினைவு அஞ்சல் தலையை பிரதமர் திரு. நரேந்திர மோடி இன்று வெளியிட்டார்.
நிகழ்ச்சியில் பேசிய பிரதமர், ஜனநாயக பண்புகளை பேணிப் பாதுகாக்கும தலைவராக திகழ்ந்தவர் திரு. பகுகுணா என்றார். மகாத்மா காந்தி, ஆச்சார்யா வினோபா பாவே, ஆச்சார்யா நரேந்திர தேவ், ராம் மனோகர் லோகியா மற்றும் சந்திரசேகர ஆஸாத் போன்ற பல்வேறு தலைவர்களால் ஈர்க்கப்பட்டவர் திரு. பகுகுணா என்றும் பிரதமர் தெரிவித்தார்.
நாட்டின் மலைப்பகுதிகளில் வளர்ச்சிப் பணிகளை மேற்கொள்ளவும், கல்வித்துறையிலும் திரு. பகுகுணா ஆற்றிய பணிகளை பிரதமர் விரிவாக எடுத்துரைத்தார்.
மத்திய தொலைத்தொடர்புத்துறை  இணையமைச்சர் திரு. மனோஜ் சின்ஹா, நிகழ்ச்சியில் கலந்து கொண்டார். திரு. விஜய் பகுகுணா, டாக்டர் ரீட்டா பகுகுணா உள்ளிட்ட திரு. ஹேமவதி நந்தன் பகுகுணாவின் குடும்ப உறுப்பினர்களும் நிகழ்ச்சியில் கலந்து கொண்டனர்.
பாதுகாப்பு அமைச்சகம்
16 நவம்பர் 2017ல் 223வது விமானப்படை பிரிவு மற்றும் 117வது ஹெலிகாப்டர் படைப்பிரிவுக்கு குடியரசுத்தலைவரின் தர விருது
16 நவம்பர் 2017ல், ஆதம்பூர் விமானப்படை தளத்தில் நடந்த வண்ணமயமான அணிவகுப்பு நிகழ்ச்சியில், மேதகு இந்திய குடியரசுத்தலைவரும் இந்திய முப்படைகளின் சுப்ரீம் கமாண்டருமான திரு.ராம்நாத் கோவிந்த், பெருமைமிக்க குடியரசுத்தலைவரின் தர விருதை 223வது விமானப்படை பிரிவு மற்றும் 117வது ஹெலிகாப்டர் படைப்பிரிவுக்கு வழங்கினார். ஜனாதிபதியின் தர விருதை, 223 விமானப்படை பிரிவின் கமாண்டிங் அ்திகாரி குரூப் கேப்டன் பிரபாத் மாலிக், 117வது ஹெலிகாப்டர் படைப்பிரிவின் கமாண்டிங் அதிகாரி விங் கமாண்டர் என்.பத்ரா ஆகியோர் பெற்றுக் கொண்டனர்.
வண்ணமயமான அணிவகுப்பு, குரூப் கேப்டன் துஷார் வைத்யா தலைமையில் நடந்தது. இந்த நிகழ்ச்சியி்ல் 223வது விமானப்படை பிரிவு மற்றும் 117வது ஹெலிகாப்டர் படைப் பிரிவு ஆகியவற்றின் நினைவு முதல் நாள் தபால் உறையை குடியரசுத்தலைவர் வெளியிட்டார். அணிவகுப்பு நிகழ்ச்சியின்போது, குறிப்பிடத்தக்க வகையில் மிக்-29, ஏஎல்எச் மற்றும் எம்ஐ-17 ஹெலிகாப்டர்கள் ஆகியவை வானில் அணிவகுத்து சென்றன. அணிவகுப்பை தொடர்ந்து, விமானப்படை வீரர்கள் குழுவினரின் கண்ணைக் கவரும் மற்றம் வீரதீர சாகசங்கள் இடம்பெற்றன. இந்த பிரம்மாண்ட நிகழ்ச்சி, சரங் மற்றும் சூரியக்கிரண் ஏரோபேடிக் விமானக் குழுவினரின் மயிர்கூச்செறிய வைக்கும் சாகச நிகழ்ச்சியுடன் நிறைவு பெற்றது.
பஞ்சாப் ஆளுநர் திரு.வி.பி.சிங் பத்னோர், பஞ்சாப் நீர்ப்பாசன மற்றும் மின்துறை அமைச்சர் திரு.ராணா குர்ஜீத், விமானப்படை தளபதி ஏர்சீப் மார்சல் பி.எஸ்.தனோவா, மேற்கு பிராந்திய விமானப்படை தளபதி ஏர்மார்சல் சி.ஹரிகுமார் உள்ளிட்ட பாதுகாப்பு மற்றும் சிவில் துறை மூத்த அதிகாரிகள் இந்நிகழ்ச்சியில் கலந்துக் கொண்டனர்.
இந்நிகழ்ச்சியில், ஜனாதிபதி திரு.ராம்நாத் கோவிந்த் பேசுகையில், விருது பெற்ற படைப்பிரிவினரையும், சிறப்பான அணிவகுப்புக்காக அதில் பங்கேற்ற அனைத்து வீரர்களையும் பாராட்டினார். விமானப்படையின் செயல்வல்லமை மற்றும் திறனை நினைத்து நாடே பெருமை கொள்வதாக கூறினார். உள்நாடு மற்றும் வெளிநாடுகளில் நடக்கும் சர்வதேச பயிற்சிகளின்போது வீரர்களின் சிறப்பான திறன் வெளிப்பாடு, விமானப்படையின் பயிற்சி மற்றும் தயார்நிலையை பிரதிபலிப்பதாக அமைந்துள்ளது. நமது நாட்டின் வான்வெளி இறையாண்மையை பாதுகாக்கும் இந்திய விமானப்படை, அனைத்து மனிதாபிமான உதவி நடவடிக்கையிலும் பேரிடர் மீட்பு நடவடிக்கைகளிலும் முதன்மை படையாக உள்ளது. நமது துணிவுமிக்க விமானப்படை வீரர்களின் எதிர்ப்புத்திறன் மற்றும் விடாமுயற்சி ஆகியவை, நாட்டிற்கு பெருமை சேர்க்கும் விஷயம் என்றும் குடியரசுத்தலைவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 நிலவரம்
கொவிட்-19 தொடர்பான அனைத்து தொழில் நுட்ப வழிகாட்டுதல்களும் மத்திய சுகாதாரம் மற்றும் குடும்ப நல அமைச்சகத்தின் இணைய தளத்தில்  பதிவேற்றப்பட்டுள்ளன. கூடுதலாக, கொரோனோ தொற்று நோயாளிகளுக்கு, டயாலிஸிஸ் செய்வது தொடர்பாக இந்த அமைச்சகம் அளித்துள்ள நெறிமுறைகளும் இணைய தளத்தில் தற்போது பதிவேற்றப்பட்டுள்ளன.
கொரோனா பரவல் தொடர்பாக, மூத்த குடிமக்கள் மற்றும் குழந்தைகளுக்கு ஏற்படும் மன அழுத்தம், மனப்பதட்டம் ஆகியவற்றை எதிர்கொள்வதற்கான வழிமுறைகளும் இணைய தளத்தில் உள்ளன. மன நலம் தொடர்பான கேள்விகளுக்கும் உதவிக்கும் 08046110007 என்ற கட்டணமில்லா தொலைபேசி எண்ணை தொடர்பு கொள்ளலாம்.
இதுவரை, 1965 பேருக்கு கொரோனா தொற்று உறுதிப்படுத்தப்பட்டுள்ளது. 50 பேர் இறந்துள்ளனர். கடந்த 24 மணி நேரத்தில், 328 பேருக்கு புதிதாக கொரோனா தொற்று கண்டறியப்பட்டது மற்றும் 12 பேர் இறந்துள்ளனர். 151 பேர் குணமாகி வீடு திரும்பியுள்ளனர்.
நிதி அமைச்சகம்
ஜிஎஸ்டி இழப்பீட்டிற்காக மாநிலங்கள், யூனியன் பிரதேசங்களுக்கு இந்திய அரசு வழங்கியுள்ள ரூ 75,000 கோடி 2021-22-ம் ஆண்டின் முதல் பாதிக்கான இந்திய அரசின் கடன் திட்டத்தை மாற்றாது
சரக்கு மற்றும் சேவை வரி  இழப்பீட்டிற்காக மாநிலங்கள் மற்றும் யூனியன் பிரதேசங்களுக்கு தொடர் கடன் வசதியின் கீழ் ரூ 75,000 கோடியை இந்திய அரசு இன்று வழங்கியுள்ளது.
ஆனால், 2021 மார்ச் 31 அன்று வெளியிடப்பட்டு “ஏப்ரல் 2021 - செப்டம்பர் 2021-க்கான சந்தைப்படுத்தக்கூடிய தேதியிட்ட பத்திரங்களுக்கான வெளியீட்டு அட்டவணையில்” அறிவிக்கப்பட்ட தற்போதைய நிதி ஆண்டின் முதல் பாதியின் மிச்சமிருக்கும் காலத்திற்கான இந்திய அரசின் கடன் திட்டத்தில் எந்தவித மாற்றமும் இல்லை.
பிரதமர் அலுவலகம்
பண்டிட் பீம்சென் ஜோஷியின் 100-வது பிறந்தநாளில் பிரதமர் அவரை நினைவுகூர்ந்தார்
பண்டிட் பீம்சென் ஜோஷியின் 100-வது பிறந்தநாளில் பிரதமர் திரு நரேந்திர மோடி அவரை நினைவுகூர்ந்தார்.
டுவிட்டர் செய்தியில் பிரதமர் கூறியிருப்பதாவது ;
“பன்முக ஆளுமை பண்டிட் பீம்சென் ஜோஷியின் 100-வது பிறந்தநாளில் அவரை நினைவுகூர்கிறேன். தமது படைப்புகள் மூலம் இந்தியாவின் இசை மற்றும் கலாச்சாரத்தைப் பிரபலப்படுத்துவதற்கு வரலாற்றுச் சிறப்புமிக்க பங்களிப்பை அவர் செய்திருக்கிறார். தமது விளக்கங்கள் மூலம் நமது நாட்டை மிக நெருக்கமாகவும் அவர் கொண்டு வந்துள்ளார்.”
புள்ளியியல் மற்றும் திட்ட அமலாக்கம் அமைச்சகம்
இந்திய இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பு 2021
இயற்கை மூலதன கணக்கியல் மற்றும் சூழலியல் சேவைகளின் மதிப்பீட்டு அமைப்பின் இந்திய கிளையின் மூன்று நேரடி அமர்வுகள் 2021 ஜனவரி 14, 21 மற்றும் 28 ஆகிய தேதிகளில் நடைபெற்றன.
முதல் அமர்வில், இயற்கை மூலதன கணக்கியல் மற்றும் சூழலியல் சேவைகளில் இந்தியா மற்றும் சர்வதேச முகமைகள் எடுத்துள்ள முயற்சிகள் குறித்து விவாதிக்கப்பட்டது. உலகெங்கிலும் இருந்து பலர் இதில் கலந்து கொண்டனர்.
புள்ளியியல், திட்ட செயலாக்கம், திட்டமிடுதல் இணை அமைச்சர் ராவ் இந்திரஜித் சிங், மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர், மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு பாபுல் சுப்ரியோ உள்ளிட்டோர் அமர்வுகளில் பங்கேற்றனர்.
------
(Visitor Counter : 114